CHOW ตั้ง 2 บ.ย่อยใหม่เพื่อขยายตลาดในฟิลิปปินส์
CHOW ตั้ง 2 บ.ย่อยใหม่เพื่อขยายตลาดในฟิลิปปินส์
18 พ.ค. 2558

บริษัท เชาว์ สตีล อินดัสทรี้ จำกัด (มหาชน) หรือ CHOW ระบุว่า บริษัทได้จัดตั้งบริษัทย่อยทางอ้อมแห่งใหม่ในประเทศฟิลิปปินส์เพื่อหาโอกาสการลงทุนในประเทศฟิลิปปินส์
โดยใช้ชื่อบริษัท พรีเมียร์ โซลูชั่น ฟิลิปปินส์ จำกัด (“PSPH”) ทุนจดทะเบียนเบื้องต้น  100,000 เปโซ หรือไม่เกิน 1,000,000 บาทสัดส่วนการถือหุ้น บริษัท พรีเมียร์ โซลูชั่น จำกัด (“PSCL”) ถือหุ้นในสัดส่วน 100% ของทุนจดทะเบียน (บริษัทฯ ถือหุ้นทางอ้อมใน PSCL ในสัดส่วนร้อยละ 76.67 โดยถือผ่าน บริษัท เชาว์ เอ็นเนอร์ยี่ จำกัด (“CE”))
ขณะเดียวกันได้เปิดบริษัท เชาว์ อินเตอร์เนชั่นแนล ฟิลิปปินส์ จำกัด (“CIPH”)   ทุนจดทะเบียนเบื้องต้น 100,000 เปโซ หรือไม่เกิน 1,000,000 บาทมีบริษัท เชาว์ อินเตอร์เนชั่แนล จำกัด (“CI”) ถือหุ้นในสัดส่วน 100% ของทุนจดทะเบียน (บริษัทฯ ถือหุ้นทางอ้อมใน CI ในสัดส่วนร้อยละ 76.67 โดยถือผ่าน บริษัท เชาว์ เอ็นเนอร์ยี่ จำกัด (“CE”)) ซึ่งทั้งสองบริษัทมีแหล่งเงินทุนที่ใช้ในการจัดตั้งจากเงินทุนหมุนเวียนของบริษัท